**PIELIKUMS Nr.2**

Limbažu novada domes

25.05.2023. sēdes lēmumam Nr.464

(protokols Nr.6,75.)

**Paziņojums par ½ domājamo daļu no nekustamā īpašuma Jūras iela 48, Alojā, Limbažu novadā atsavināšanu**

Limbažu novada pašvaldībā (turpmāk tekstā – Pašvaldība) ir saņemts Jūsu – (vārds, uzvārds) 2023.gada 17. aprīļa apbūvēta zemesgabala atsavināšanas ierosinājums, kas reģistrēts lietvedības sistēmā 2023.gada 17. aprīlī ar Nr.4.8.2/23/267 par nekustamā īpašuma Jūras iela 48, Alojā, Limbažu novadā atsavināšanu.

Limbažu novada pašvaldība Jums piedāvā izmantot pirmpirkuma tiesības par šādu apbūvētu zemesgabalu:

1. Vispārīgas ziņas par atsavināmo nekustamo īpašumu:

½ domājamās daļas no nekustamā īpašuma Jūras iela 48, Alojā, Limbažu novads, īpašuma kadastra numurs 6607 001 0157, kas sastāv no vienas zemes vienības ar kadastra apzīmējumu 6607 001 0157 1211 m2 platībā.

2. Zemesgabala cena:

2.1. Zemes gabala ½ domājamo daļu pirkuma maksa noteikta EUR 600,00 (seši simti euro).

2.2. Nekustamā īpašuma pirkuma maksas samaksas kārtība: 4 (četru) mēneša laikā pēc atsavināšanas paziņojuma saņemšanas, samaksāt visu pirkuma maksu Limbažu novada pašvaldības kontā AS „Swedbank”, bankas kods HABALV22, konta Nr. LV12HABA0551026085817, vai nomaksas pirkuma līguma gadījumā — avansu 10 procentu apmērā no pirkuma maksas, iesniedzot Pašvaldībā pirkuma samaksas apliecinošo dokumentu oriģinālu. Nomaksas pirkuma līguma gadījumā, nomaksas termiņš nedrīkst būt lielāks par pieciem gadiem. Pircējs šajā gadījumā, maksā arī likumiskos procentus un līgumsodu 0,1 procenta apmērā par katru nokavēto dienu

3. Nododamās tiesības un pienākumi:

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

4. Pircēja darbības pēc šī paziņojuma saņemšanas:

Lūdzam Jūs 4 (četru) mēnešu laikā no šī atsavināšanas paziņojuma saņemšanas dienas iesniegt Pašvaldībā apliecinājumu par vēlmi iegādāties zemesgabalu ar iepriekšminētajiem nosacījumiem un norādīt Jūsu vēlamo samaksas termiņu.

5. Pašvaldības darbības pēc apliecinājuma saņemšanas:

5.1. Pēc apliecinājuma saņemšanas un visas pirkuma maksas vai avansa 10 procentu apmērā no pirkuma maksas saņemšanas, Pašvaldība sagatavos pirkuma līgumu un uzaicinās Jūs uz pirkuma līguma noslēgšanu.

5.2. Ja četru mēnešu laikā no šī paziņojuma saņemšanas Pašvaldībai neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, Pašvaldība organizēs attiecīgā zemesgabala novērtēšanu tikai pēc tam, kad Jūs būsiet iemaksājusi avansu 10% apmērā no šajā paziņojumā norādītās pirkuma maksas.